[image: E:\WORK\2020\Blanki\Blanka.png]
[bookmark: _6c3lvvwb9a4t]ДО ОБЩИНСКИ СЪВЕТ
ГР. НЕСЕБЪР  
[bookmark: _7h2vpqkmphb] 
[bookmark: _dalc4s65ej2h]П Р Е Д Л О Ж Е Н И Е
от инж. Ирина Димова – Началник отдел  „ Устройство на територията“ към Дирекция „Устройство на територията“, инвестиционно планиране, строителство и контрол върху строителството“ при община Несебър        
 ОТНОСНО: Постъпило искане в общинска администрация за процедиране на проект за изменение на подробния устройствен план – план за регулация и застрояване на к.к. „Слънчев бряг – Запад”, в частта му по отношение на УПИ VII-439, в кв. 3502 по ПУП на к.к. „Слънчев бряг – Запад” представляващ  ПИ с идентификатор 51500.507.223, по КККР на гр. Несебър. 
 Уважаеми госпожи и господа- общински съветници,
        	Във връзка с постъпило в Общинска администрация – Несебър заявление с вх. №Н2-УТ-4807 от 02.07.2026 г. от “Консуматив“ ООД е образувана преписка за изработване на ПУП. Към заявлението е представено задание за изменение на ПУП-ПРЗ.
Заданието е внесено от заявителя, собственик на ПИ 51500.507.223, като е приложен нотариален акт за продажба на недвижим имот №27, том II, рег. №1371, дело №218/12.02.2026г., вписан с акт №132, т.3, дело №527 вх.рег.№944/12.02.2026г. на Службата по вписвания гр.Несебър.
УПИ VII-439 в кв. 3502 по ПУП на к.к. „Слънчев бряг - Запад”, идентичен с поземлен имот с идентификатор 51500.507.223 по кадастралната карта на гр. Несебър, е с площ 1899 кв.м. по ПУП, с отреждане „За курортно строителство“, със следните действащи устройствени показатели: Плътност на застрояване – 20%, Кинт – 0.80, Максимална етажност – 3 етажа и минимално озеленена площ 60% в устройствена зона „Ок“.
Видно от представената скица с №15-343175-09.03.2026г. от АГКК, представляваща извадка от действащата кадастралната карта на гр. Несебър за имота в обхвата на исканото изменение е присвоен идентификатор 51500.507.223, същият е с площ 1899 кв.м., с трайно предназначение на територията „Урбанизирана“ и с начин на трайно ползване „Незастроен имот за курортно-рекреационен обект“.

Преписката е окомплектована с необходимите документи, удостоверяващи, че са спазени изискванията на материалните разпоредби на закона.
По преписката се съдържа задание за ЧИ на ПУП-ПРЗ  , което е разгледано от ОбЕСУТ, който със свое решение по т. 7 от Протокол №5 от проведено на 08.07.2026 г. ги е приел, като съответстващи на нормите на ЗУТ, Наредба №7 за ПНУОВТУЗ, ЗУЧК и че не противоречи на СПН към ПУП на к.к „Слънчев бряг – Запад“.
С представеното задание за ЧИ на ПУП-ПРЗ  се предлага запазване на устройствената зона за имота “Ок” и начина на застрояване -свободно основно застрояване. Променя се отреждането на УПИ от “За курортно строителство” на “за жилищно строителство и търговия”, променя се номера на имота съгласно действащата кадастрална карта от VII-439 на VII-223 и характера на застрояване-от застрояване с малка височина /Н<10м/ на застрояване със средна височина /Н<15м/. Установяват се следните устройствени показатели: Плътност =30%, Кинт.=1,50 и минимално озеленена площ 50%, етажност -до 5 етажа /Н<15,0/, съгласно приложените чертежи и таблици със съответните цветове, сигнатури, надписи и размери, неразделна част от заданието.
С писмо с изх. №ПД-2592-(4)/04.09.2026 год., Директорът на РИОСВ – гр. Бургас е преценил, че не е необходимо провеждане на процедура по реда на Глава втора от Наредбата за ОС и е уведомил, че УПИ VII-439 в кв. 3502 по ПУП на к.к. „Слънчев бряг – Запад” представляващ  ПИ с идентификатори 51500.507.223, по КККР на гр. Несебър  няма характеристика на пясъчна дюна.
К.к. „Слънчев бряг”, в чиято територия попадат имотите в обхвата на представеното искане за изработване на проект за изменение на ПУП-ПРЗ е обявен за селищно образувание с национално значение с Решение №45 от 25.01.2005г. на Министерски съвет на Република България. Имотите попадат в зона „Б“ съгласно чл. 11, ал. 1 от ЗУЧК.
Предвид горното и на основание със Заповед №3039/23.09.2026г. на кмета на община Несебър, предлагам на Общински съвет – гр. Несебър, да вземе следното
РЕШЕНИЕ
        	На основание чл.21, ал.1, т.11 от ЗМСМА, чл.136, ал.1 във връзка с чл.124а ал. 1 от ЗУТ и чл.110, ал.1, т.1 от ЗУТ и чл.131, ал.2, т.4 от ЗУТ след като съобрази изложените в предложението мотиви, разрешава да бъде изработено и процедирано изменение на подробния устройствен план – план за регулация и застрояване на к.к. „Слънчев бряг – Запад”, в частта му по отношение на УПИ VII-439, в кв. 3502 по ПУП на к.к. „Слънчев бряг – Запад” представляващ  ПИ с идентификатор 51500.507.223, по КККР на гр. Несебър, с който се запазва устройствената зона за имота “Ок” и начина на застрояване -свободно основно застрояване. Променя се отреждането на УПИ от “За курортно строителство” на “за жилищно строителство и търговия”, променя се номера на имота съгласно действащата кадастрална карта от VII-439 на VII-223 и характера на застрояване-от застрояване с малка височина /Н<10м/ на застрояване със средна височина /Н<15м/. Установяват се следните устройствени показатели: Плътност =30%, Кинт.=1,50 и минимално озеленена площ 50%, етажност -до 5 етажа /Н<15,0/, съгласно приложените чертежи и таблици със съответните цветове, сигнатури, надписи и размери, неразделна част от заданието.
На основание чл.124б, ал.1 от ЗУТ, Общински съвет –Несебър одобрява представеното задание за ЧИ на ПУП-ПРЗ за  УПИ VII-439, в кв. 3502 по ПУП на к.к. „Слънчев бряг – Запад”, представляващ ПИ с идентификатор 51500.507.223, по КККР на гр. Несебър.
2. На основание чл.131, ал.2, т.4  от ЗУТ, Общински съвет дава съгласие в качеството си на заинтересовано лице-съсед собственик на ПИ с идентификатор 51500.507.215 по КККР на гр.Несебър за ЧИ на ПУП-ПРЗ.
Решението на Общински съвет –Несебър да се разгласи по реда на чл.124б, ал.2 от ЗУТ.
Решението не подлежи на оспорване.
 
         



                                                       ИНЖ. ИРИНА ДИМОВА ……………………
      НАЧАЛНИК ОТДЕЛ  „ УСТРОЙСТВО НА ТЕРИТОРИЯТА“ КЪМ ДИРЕКЦИЯ „УСТРОЙСТВО НА ТЕРИТОРИЯТА, ИНВЕСТИЦИОННО ПЛАНИРАНЕ, СТРОИТЕЛСТВО И КОНТРОЛ ВЪРХУ СТРОИТЕЛСТВОТО“ ПРИ ОБЩИНА НЕСЕБЪР                                                                  
УПЪЛНОМОЩЕНА СЪГЛАСНО ЗАПОВЕД № 3039/23.09.2026Г.




Съгласувано с: Цена Вичева, адвокат: .......................

